gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9139, del 30-07-2021 (2021/7518)

Notificació de la interlocutòria dictada en el rotlle d'apel·lació número 31/2021.
----------------------------------------------------------------------------------

### Dades del document

Número de DOGV
:   9139

Data del DOGV
:   30-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/7518


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 31/2021. [2021/7518]  
La Secció Sisena de l'Audiència Provincial de València ha dictat, en el rotlle d'apel·lació número 31/2021, la resolució que té l'encapçalament i la dispositiva com segueix:  
Acte número 204  
President:  
José Antonio Lahoz Rodrigo.  
Magistrats:  
María-Eugenia Ferragut Pérez.  
José Francisco Lara Romero.  
València, 5 de juliol de 2021   
La Secció Sisena de l'Audiència Provincial de València, integrada pels senyors i la senyora del marge, ha vist aquest recurs d'apel·lació, interposat contra la Interlocutòria de data 11 de novembre de 2020, dictada en l'oposició a l'execució hipotecària número 1162/2014, del Jutjat de Primera Instància número 2 de Torrent.  
  
Han sigut parts en el recurs, com a apel·lant, la part executant Francisco Sevillano Gala, representat pel procurador dels tribunals Carlos Eduardo Solsona Espriu i defensat pel lletrat Juan Ángel Pujol Sánchez.  
  
I, com a part apel·lada, la part executada, l'herència jacent d'Antonio Sanz Asins, que no ha comparegut en aquesta alçada.  
Amb la ponència del magistrat José Francisco Lara Romero, que expressa el parer del tribunal.  
  
«Part dispositiva  
1. Estimem el recurs interposat per Francisco Sevillano Gala; en virtut d'això:  
a) Revoquem la resolució apel·lada.  
b) Ordenem que, si el jutjat no hi aprecia la concurrència d'alguna altra causa d'inadmissió diferent de la que és objecte d'aquest recurs, procedisca a l'admissió i al tràmit del procediment d'execució hipotecària formulat.  
2. No fem una imposició expressa de les costes d'aquesta alçada.  
3. Ordenem la devolució del depòsit que, si és el cas, s'haja constituït per a recórrer-hi.  
Aquesta interlocutòria és ferma.  
Quan pertoque i amb un certificat d'aquesta resolució, torneu al jutjat de procedència les actuacions originals per a l'execució i el compliment d'aquestes.  
Així ho pronunciem, manem i signem.»  
  
I, perquè es publique en el Diari Oficial de la Generalitat Valenciana i valga de notificació a la part que no hi ha comparegut, l'herència jacent d'Antonio Sanz Asins, part demandada apel·lada, expedim aquest edicte.  
  
València, 7 de juliol de 2021.- La lletrada de l'Administració de justícia: Inmaculada C. Ripollés Martínez.
Diari Oficial de la Generalitat Valenciana


Sumari del DOGV 8989, del 05-01-2021 (2021/9)

ACORD de 29 de desembre de 2020, del Consell, d'autorització de l'expedient de rescabalament ERESAR/2020/03R05/2 per obligacions contretes entre 2017 i 2019.
-------------------------------------------------------------------------------------------------------------------------------------------------------------

### Dades del document

Número de DOGV
:   8989

Data del DOGV
:   05-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9


Data del document
:   29-12-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 29 de desembre de 2020, del Consell, d'autorització de l'expedient de rescabalament ERESAR/2020/03R05/2 per obligacions contretes entre 2017 i 2019. [2021/9]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller de Política Territorial, Obres Públiques i Mobilitat, el Consell, amb la deliberació prèvia, en la reunió de 29 de desembre de 2020,  
  
  
ACORDA  
  
Primer  
Autoritzar l'aprovació per la persona titular de la Conselleria de Política Territorial, Obres Públiques i Mobilitat de l'expedient de rescabalament ERESAR/2020/03R05/2, pel transport públic interurbà de viatgers entre el municipi de València i els municipis d'Alboraia, Moncada, Paterna i Vinalesa, en 2017, 2018 i 2019, per import de 688.135,68 - (IVA inclòs).  
  
Segon  
Autoritzar la imputació al pressupost de 2020 de les obligacions econòmiques contretes en 2017, 2018 i 2019, per import de 688.135,68 ?.  
  
València, 29 de desembre de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9003, del 22-01-2021 (2021/271)

RESOLUCIÓ de 8 de gener de 2021, del director general de Funció Pública, per la qual se cita a termini les persones interessades en el procediment abreujat número 438/2020.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/271


Data del document
:   08-01-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 8 de gener de 2021, del director general de Funció Pública, per la qual se cita a termini les persones interessades en el procediment abreujat número 438/2020. [2021/271]  
El Jutjat contenciós administratiu número 10 de València ha reclamat a aquesta direcció general l'expedient referit al procediment que es descriu:  
1. Recurrents: María del Carmen Saiz Olivares, José Ricardo García Post i José Antonio Rueda Guijarro.  
2. Descripció: recurs contra la Resolució de 13 de març de 2020, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència de la Generalitat i de les conselleries, així com dels organismes i entitats els llocs de treball i el personal dels quals són gestionats per la conselleria competent en matèria de funció pública (DOGV 8777, 31.03.2020), i es fa extensiu a la Resolució de 13 d'octubre de 2020, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència de la Generalitat i de les conselleries, així com dels organismes i entitats els llocs de treball i el personal de les quals són gestionats per la conselleria competent en matèria de funció pública (DOGV 8927, 16.10.2020) i en concret en relació als següents llocs de treball: 20 tècnic/a mitjans Gestió Forestal; 2764 enginyer/a tècnics i 9457 tècnic/a mitjans Gestió Forestal, que s'adscriuen a la Conselleria d'Agricultura, Desenvolupament Rural, Emergència Climàtica i Transició Ecològica.  
  
3. Referència: procediment abreujat 000438/2020.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Jutjat l'expedient de referència i citar a termini les persones interessades en el procediment descrit, a fi que puguen comparéixer en la via jurisdiccional en el termini de nou dies si ho estimen convenient.  
  
València, 8 de gener de 2021.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 9108, del 16-06-2021 (2021/6049)

Notificació de la sentència dictada en el judici verbal número 1493/2019.
-------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6049


Organisme emissor
:   Jutjat de Primera Instància Número 6 de València

Tipus de document
:   Edicte

Notificació de la sentència dictada en el judici verbal número 1493/2019. [2021/6049]  
 Procediment: judici verbal(250.2) [vrb] 1493/2019.  
Demandant: Empresa Mixta Valenciana de Aguas, SA.  
Procuradora: Desamparados Barber Paris.  
Demandat: María Dolores Meliá Ribes.  
  
Antonio Cano Santana, lletrat de l'Administració de justícia del Jutjat de Primera Instància i Instrucció número 6 de València, faig saber que, en aquest jutjat se segueix un judici verbal 1493/19, en el qual figura com a intervinent María Dolores Meliá Ribes, en el qual va dictar una sentència en data 25 de maig de 2021 la còpia íntegra de la qual queda a la disposició de la part en aquesta oficina judicial i se li fa saber que contra aquesta es pot interposar un recurs d'apel·lació en termini de vint dies, a comptar des de la publicació d'aquest edicte.  
I atés que aquesta part es troba en parador desconegut, expedisc aquest edicte, de conformitat amb el que es disposa en la instrucció 6/2012 de la Secretaria General de l'Administració de justícia, relativa a la publicació d'edictes en diaris i butlletins oficials i la protecció de dades, perquè li valga de notificació en forma.  
  
València, 25 de maig de 2021.- El lletrat de l'administració de justícia: Antonio Cano Santana.
Diari Oficial de la Generalitat Valenciana


Sumari del DOGV 9002, del 21-01-2021 (2021/82)

Notificació de la sentència dictada en el judici verbal número 855/2020.
------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/82


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 855/2020. [2021/82]  
Judici verbal (desnonament precari -250.1.2) [jvp] 855/2020.  
De: Gramina Homes, SL.  
Procuradora: Silvia López Monzó.  
Contra: ocupants desconeguts de l'habitatge situat en la carretera d'Alba, 9-1-2 València.  
Ángel Martínez Lozano, lletrat de l'Administració de justícia, faig saber que en aquest procediment de judici verbal de desnonament per precari seguit a instàncies de Gramina Homes, SL, contra els ocupants desconeguts de l'habitatge situat en la ctra. d'Alba 9-1-2, València, s'ha dictat una sentència que, literalment, és com diu a continuació:  
  
«Sentència número 252/20  
Jutge que la dicta: Juan Francisco Mejias Gómez.  
Lloc: València.  
Data: 16 de desembre de 2020.  
Part demandant: Gramina Homes, SL.  
Part demandada: ocupants desconeguts de l'habitatge situat en la ctra. d'Alba 9-1-2, València.  
  
Dispositiva  
Estime íntegrament la demanda interposada, declare que pertoca el desnonament de l'immoble situat a València, ctra. d'Alba 9-1-2, i condemne els ocupants desconeguts de l'habitatge situat en la ctra. d'Alba 9-1-2, València, al fet que deixen lliure, vacu, expedit i a disposició de la part actora l'immoble esmentat sota l'advertència que, en cas de no verificar-ho voluntàriament, se'n farà el llançament, si la part actora ho sol·licitara, i tot això amb la imposició expressa de costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i DA 15a LO 1/2009).  
El recurs s'interposarà per mitjà d'un escrit presentat en aquest jutjat en el termini de vint dies hàbils comptats des de l'endemà de la notificació, exposant les al·legacions en què es basa la impugnació (art. 458 LECn). Per a la interposició haurà d'acreditar-se haver consignat 50- en el compte del Jutjat, número 4486, indicant-se sempre el concepte que es tracta d'un «recurs», seguit del codi «02 civil-apel·lació». S'han de realitzar tants ingressos diferenciats com resolucions a recórrer.  
  
Aquesta és la meua sentència, que pronuncie, mane i signe.»  
I atés que la part demandada, ocupants desconeguts de l'habitatge situat en carretera d'Alba 9-1-2, València, es troba en parador ignorat, expedisc aquest edicte perquè els valga de notificació en forma.  
  
  
València, 17 de desembre de 2020. El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 9216, del 16-11-2021 (2021/10820)

RESOLUCIÓ de 20 d'octubre de 2021, de la Universitat d'Alacant, per la qual es nomena catedràtic d'universitat en l'àrea de coneixement de Microbiologia.
---------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10633


Data del document
:   20-10-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 d'octubre de 2021, de la Universitat d'Alacant, per la qual es nomena catedràtic d'universitat en l'àrea de coneixement de Microbiologia. [2021/10957]  
D'acord amb la proposta elevada per la comissió nomenada per a jutjar la plaça de catedràtic o catedràtica d'universitat número DF02964, convocada per la Resolució de 31 de maig de 2021 (BOE 10.06.2021), de l'àrea de coneixement de Microbiologia, Departament de Fisiologia, Genètica i Microbiologia, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Francisco Juan Martínez Mojica catedràtic d'universitat de l'àrea de coneixement de Microbiologia, adscrita al Departament de Fisiologia, Genètica i Microbiologia.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 20 d'octubre de 2021. La rectora: Amparo Navarro Faure.
Diari Oficial de la Generalitat Valenciana


Sumari del DOGV 9052, del 31-03-2021 (2021/3287)

DECRET 44/2021, de 26 de març, del Consell, de provisió de registres de la propietat a la Comunitat Valenciana.
---------------------------------------------------------------------------------------------------------------

### Dades del document

Número de DOGV
:   9052

Data del DOGV
:   31-03-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/3287


Data del document
:   26-03-2021

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * funcionari

DECRET 44/2021, de 26 de març, del Consell, de provisió de registres de la propietat a la Comunitat Valenciana. [2021/3287]  
Mitjançant la Resolució de la Direcció General de Seguretat Jurídica i Fe Pública de 4 de març de 2021 es va resoldre el concurs de provisió de registres vacants en la Comunitat Valenciana convocat el 27 de gener de 2021.  
D'acord amb el que s'estableix en la Llei hipotecària i en el Reglament hipotecari en relació amb l'article 58 de l'Estatut d'Autonomia de la Comunitat Valenciana, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, amb la deliberació prèvia del Consell, en la reunió de 26 de març de 2021,  
  
  
DECRETE  
  
Article únic  
Nomenar, per a proveir els registres de la propietat vacants a la Comunitat Valenciana:  
1. València núm. 07, María Begoña Longas Pastor  
2. Alacant núm. 01, José Ramón Martín Marco  
3. Aldaia, María del Pilar Soriano Calvo  
4. Almoradí, María Leonor Rodríguez Sánchez  
5. València núm. 13, María Mercedes Tormo Santonja  
6. Alacant núm. 07, Cristina Eugenia Sánchez López-Muelas  
7. Benissa, Irene Bemposta Iglesias.  
  
València, 26 de març de 2021  
  
El president de la Generalitat,  
XIMO PUIG I FERRER  
  
La consellera de Justícia, Interior  
i Administració Pública,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 9238, del 20-12-2021 (2021/12234)

CORRECCIÓ d'errades de la convocatòria del procés selectiu per a proveir en propietat una plaça d'arquitecte o d'arquitecta tècnics.
------------------------------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12106


Data del document
:   10-12-2021

Organisme emissor
:   Ajuntament de Vinaròs

Tipus de document
:   Correcció d'errades

Correcció d'errades

 Descriptors 

:   * Vinaròs
    * concurs administratiu

CORRECCIÓ d'errades de la convocatòria del procés selectiu per a proveir en propietat una plaça d'arquitecte o d'arquitecta tècnics. [2021/12153]  
S'ha advertit una errada en la convocatòria del procés selectiu per a proveir en propietat una plaça d'arquitecte o d'arquitecta tècnics, publicat en el Diari Oficial de la Generalitat Valenciana núm. 9229, de data 3 de desembre de 2021, per la qual cosa cal esmenar-la.  
  
  
On diu:  
«En el Butlletí Oficial de la Província de Castelló número 100, de 21 d'agost de 2021, s'han publicat les bases de la convocatòria per a proveir, en propietat, una plaça d'arquitecte/a tècnic/a, escala d'Administració Especial, subescala Tècnica, tècnics mitjans, grup A, subgrup A2, vacant en la plantilla de personal funcionari de l'Ajuntament de Vinaròs i inclosa en l'oferta d'ocupació pública 2021, pel sistema de selecció oposició, per torn lliure, aprovades per Decret de l'Alcaldia número 2432, de data 2 d'agost de 2021.»  
  
Ha de dir:  
«En el Butlletí Oficial de la Província de Castelló número 135, d'11 de novembre de 2021, s'han publicat les bases de la convocatòria per a proveir, en propietat, una plaça d'arquitecte/a tècnic/a, escala d'administració especial, subescala tècnica, tècnics mitjans, grup A, subgrup A2, vacant en la plantilla de personal funcionari de l'Ajuntament de Vinaròs i inclosa en l'oferta d'ocupació pública 2021, pel sistema de selecció oposició, per torn lliure, aprovades pel Decret de l'Alcaldia número 3258, de data 2 de novembre de 2021.»  
  
Cosa que es fa pública per a coneixement general.  
  
Vinaròs, 10 de desembre de 2021.- L'alcalde president: Guillermo Alsina Gilabert.
Diari Oficial de la Generalitat Valenciana


Sumari del DOGV 9132, del 21-07-2021 (2021/7865)

RESOLUCIÓ de 15 de juliol de 2021, de la directora general d'Universitats, per la qual se cita a termini les persones interessades en el procediment ordinari 4/000209/4207-EM, a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7865


Data del document
:   15-07-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 15 de juliol de 2021, de la directora general d'Universitats, per la qual se cita a termini les persones interessades en el procediment ordinari 4/000209/3673-YG, a comparéixer en la via jurisdiccional. [2021/7865]  
La Sala del Contenciós-Administratiu del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
Referència del tribunal: Procediment ordinari 4/000209/0167-YF  
NIG: 46752-03-4-1888-8617354  
Recurrent: Maria Amparo González Hurtado.  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu interposat contra la Resolució de 30 de desembre de 2020, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2020-2021 en les universitats públiques de la Comunitat Valenciana.  
  
  
D'acord amb el que preveu l'article 49 de la Llei reguladora de la Jurisdicció Contenciosa Administrativa, s'acorda remetre a la Sala l'expedient administratiu de referència i citar les persones interessades en el procediment descrit, a fi que puguen comparéixer com demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala del Contenciós-Administratiu del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte recorregut.  
  
València, 15 de juliol de 2021.- La directora general d'Universitats: Pilar Ezpeleta Piorno.